L 170/62 Jurnalul Oficial al Uniunii Europene 11.6.2014 DIRECTIVE DIRECTIVA 2014/77/UE A COMISIEI din 10 iunie 2014 de modificare a anexelor I şi II la Directiva 98/70/CE a Parlamentului European și a Consiliului privind calitatea benzinei și a motorinei (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 98/70/CE a Parlamentului European și a Consiliului din 13 octombrie 1998 privind calitatea benzinei și a motorinei şi de modificare a Directivei 93/12/CEE a Consiliului (/), în special articolul 10 alineatul (1), întrucât: (1) Directiva 98/70/CE stabileşte specificații de mediu, precum şi metode analitice pentru benzina şși motorina intro- duse pe piață. (2) Aceste metode analitice fac trimitere la anumite standarde stabilite de către Comitetul European de Standardizare (CEN). Având în vedere că CEN a reînnoit aceste standarde datorită progresului tehnic, este oportună actualizarea trimiterilor la aceste standarde în anexele I și II la Directiva 98/70/CE. (3) Măsurile prevăzute în prezenta directivă sunt conforme cu avizul Comitetului privind calitatea carburanților, insti- tuit prin articolul 11 alineatul (1) din Directiva 98/70/CE, ADOPTĂ PREZENTA DIRECTIVĂ: Articolul 1 Directiva 98/70/CE se modifică după cum urmează: 1. Anexa I se modifică după cum urmează: (a) textul de la nota de subsol 1 se înlocuieşte cu următorul text: „Metodele de testare sunt cele specificate în standardul EN 228:2012. Statele membre pot adopta metoda analitică specificată în standardul de înlocuire EN 228:2012, dacă se poate demonstra că aceasta oferă cel puțin aceeași precizie ca metoda analitică pe care o înlocuieşte.”; (b) textul de la nota de subsol 6 se înlocuieşte cu următorul text: „Alți mono-alcooli și eteri cu un punct final de fierbere care nu îl depăşeşte pe cel menționat în EN 228:2012.” 2, În anexa II, textul de la nota de subsol 1 se înlocuieşte cu următorul text: „Metodele de testare sunt cele specificate în standardul EN 590:2013. Statele membre pot adopta metoda analitică specificată în standardul de înlocuire EN 590:2013, dacă se poate demonstra că aceasta oferă cel puțin aceeași precizie ca metoda analitică pe care o înlocuieşte.” () JOL350,28.12.1998, p. 58.